इमरजेंसी ने खोल दी कमलनाथ की किस्मत, कंपनी को दिलाए जमकर ठेके

नई दिल्ली। आपातकाल के दौर में जहां एक और प्रशासनिक मशीनरी जनता पर कहर ढा रही थी तो कुछ लोग इस दौरान अपना हित साधने में नहीं चूक रहे थे। संजय गांधी की मित्र मंडली में शामिल मध्यप्रदेश की छिंदवाड़ा संसदीय क्षेत्र से सांसद कमलनाथ के लिए तो उस समय आपातकाल मुनाफा कमाने का जरिया बन गया।

वैसे कमलनाथ का मध्यप्रदेश से सिर्फ राजनीतिक रिश्ता है। वह रहने वाले पश्चिम बंगाल के हैं। उनकी असली ताकत गांधी परिवार से उनकी पुरानी मित्रता है। संजय गांधी और कमलनाथ की दोस्ती के किस्से आज भी राजनीतिक गलियारों में कानाफूसी में ही कहे जाते हैं। दोनों की दोस्ती देश के जानेमाने दून स्कूल से ही थी। आपातकाल से पहले तक उनकी कंपनी ईएमसी लिमिटेड जमकर घाटे में चल रही थी। कहा जाता है कि कंपनी को अपने कर्मचारियों को वेतन देने तक के पैसे नहीं थे। आपातकाल के बाद कंपनी जमकर मुनाफे में आ गई। आपातकाल में देश में होने वाले ज्यादातर कामों के ठेके कमलनाथ की ही कंपनी को ही मिले। दिसंबर 1975 से जुलाई 1976 के बीच ही इनकी कंपनी को चार करोड़ 73 लाख रुपए के ठेके दिए गए। कंपनी ने ठेके तो लिए और काम का भुगतान भी ले लिया पर काम कुछ भी नहीं किया। बाद में ईएमसी कंपनी को ठेके देने के मामले की जांच के लिए आयोग बनाया गया। इस आयोग की अपनी बैठक जनवरी 1978 में हुई थी। इसके बाद कुछ नहीं हुआ। बाद के सालों में आयोग का क्या हुआ यह भी पता नहीं चला।

चरण से सिंह से बढ़ाई नजदीकी

आपातकाल के बाद कमलनाथ के लिए परेशानी वाले दिन शुरू हो गए थे। पर उन्होंने स्थितियों का सही लाभ उठाया। वे अपनी कंपनी की जगह विरोधियों से उलझने पर ज्यादा ध्यान देने लगे। कमलनाथ की डायरी का एक हिस्सा वरूण सेन गुप्त की किताब, ‘लास्ट डेज आफ मोरारजी राज’ में छपा है। इसके मुताबिक चरण सिंह के साथ गोटी बिठाने में उनकी खासी भूमिका रही है। उन दिनों वे सुरेश राम, भजन लाल, बीजू पटनायक, राजनारायण, चरण सिंह और इंदिरा गांधी के बीच पुल बने हुए थे।

आगे की स्लाइड्स में देखें और फोटोज...